S-1266/2013

Mál þetta, sem dómtekið var 18. desember 2013, er höfðað með ákæru, útgefinni 3. desember 2013, á hendur A, kennitala 000000-0000, [...], Kópavogi, fyrir fíkniefnalagabrot, með því að hafa [...] 2013, að [...], í Reykjavík, haft í vörslum sínum í sölu- og dreifingarskyni 13 kannabisplöntur, 373,64 g af maríjúana og 528,18 g af kannabislaufum, og hafa um nokkurt skeið fram til þess dags ræktað greindar plöntur.

Er talið að þetta brot varði við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 13 kannabisplöntum, 373,64 g af marijúana, og 528,18 g af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 2 gróðurhúsalömpum, 1 filter og 1 blásara, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur [...]. Með dómi Héraðsdóms Reykjavíkur, uppkveðnum 24. maí 2013, var ákærða gert að sæta fangelsi í einn mánuð, skilorðsbundið til tveggja ára, fyrir brot gegn 1. mgr. 2018. gr. almennra hegningarlaga nr. 19/1940. Brot það sem ákærði er nú sakfelldur fyrir er framið fyrir uppkvaðningu áðurgreinds dóms og verður ákærða því nú dæmdur hegningarauki. Með vísan til 60. gr. almennra hegningarlaga nr. 19/1940, ber að taka ofangreindan skilorðsdóm upp, dæma með hinum nýja broti og ákveða refsingu ákærða í einu lagi með vísan til 77. og 78. gr. sömu laga. Þykir refsing ákærða hæfilega ákveðin fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk samtals 13 kannabisplöntur, 373,64 g af marijúana og 528,18 g af kannabislaufum, 2 gróðurhúsalampar, 1 filter, og 1 blásari, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef H-kk-ef E-kk-ef hdl., 62.750 krónur að meðtöldum virðisaukaskatti og 60.739 krónur í annan sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærði, A, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð samtals 13 kannabisplöntur, 373,64 g af marijúana og 528,18 g af kannabislaufum, 2 gróðurhúsalampar, 1 filter, og 1 blásari, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef H-kk-ef E-kk-ef hdl., 62.750 krónur og 60.739 krónur í annan sakarkostnað.

G-kvk-nf R-kvk-nf B-kvk-nf